ພູ​ສຸກ​ສະຫວັດ ທາ​ນາ​ດາ​ບຸດ - ດອນ​ຈັນ​ແມ່​ຂອງ
ເພງ​ “ດອນ​ຈັນ​ແມ່​ຂອງ” ນີ້​ຄົງ​ພາ​ໃຫ້​ ຫຼາຍ​ໆທ່ານທີ່​ມີ​ຄວາມ​ຜູກ​ພັນ​ໃນ​​ແມ່ນ້ຳ ຂອງສາຍ​ນີ້ ​ຫວນ​ລະ​ລຶກ​ເຖິງ​ຄວາມ​ຫຼັງ ໃນອະດີດທີ່ປະທັບໃຈ.
ໃນຄ່ຳຄືນຂອງວັນອາທິດທ້າຍເດືອນພຶດສະພານີ້ ວັນນະສອນຈະພາທ່ານໄປຟັງເພງຫວານໃນອະດີດ ຊຶ່ງວັນນະສອນເອງຄິດວ່າຄົງຍັງມີຜູ້ຄົນຈຳນວນຫຼາຍ ໃຫ້ຄວາມສົນໃຈແລະຍັງຢາກຟັງຢູ່ຕະລອດໄປ ທຳອິດນີ້ ຂໍສະເນີເພງ “ດອນຈັນແມ່ຂອງ” ຊຶ່ງເພງນີ້ ຄົງພາໃຫ້ຫຼາຍໆທ່ານທີ່ມີຄວາມຜູກພັນໃນແມ່ນ້ຳຂອງສ າຍນີ້ ຫວນລະລຶກເຖິງອະດີດຄວາມຫຼັງ ແລະຫວັງວ່າ ຄົງອີກບໍ່ນານຄົງຈະຍ້ອນກັບໄປຢຽມຢາມອີກຄັ້ງ ຂໍເຊີນ ໄປຟັງຮ່ວມກັນເລີຍ ເພງ: “ດອນຈັນແມ່ຂອງ” ວັນນະສອນ: ແລະນີ້ແມ່ນຜົນງານຂອງອ້າຍພູສຸກສະຫວັດ ທານາດາບຸດ ເປັນນັກຮ້ອງ ລາວອະເມຣິກັນ ທີ່ລັດ Illinoise ທີ່ຫາອອກຜົນງານຊຸດທຳອິດໃນຊີວິດ ໃຫ້ຊື່ຊຸດວ່າ “ຄັ້ງນຶ່ງໃນຊີວິດ” ແລະຕັ້ງໃຈນຳເອົາຜົນງານເພງເດັ່ນໆໃນອາດີດ ມາຂັບຮ້ອງໃຫ່ມ ແລະເພງຕໍ່ໄປນີ້ຊ່າງເຂົ້າກັບບັນຍາກາດພໍດີ ເພາະວ່າທີ່ປະເທດລາວຄົງຈະເຂົ້າຫນ້າຝົນ ແລ້ວ ເອົາໄປຮັບຟັງເພງນີ້ “ຝົນມາຂ້າເສົ້າ” ພ້ອມໆກັນເລີຍແລະຄົງຈະບໍ່ໃຫ້ທ່ານເສົ້າ ຕາມຊື່ຂອງເພງນີ້ ເພງ: “ຝົນມາຂ້າເສົ້າ” ວັນນະສອນ: ແລະເພງ “ຖິ່ນແກ້ວ” ນີ້ ວັນນະສອນຈັດແຖມໃຫ້ເປັນພິເສດ ຊຶ່ງທຸກຄັ້ງ ທີ່ໄດ້ຍິນເພງນີ້ ກໍຍັງມວ່ນຫູແລະຍັງມີຄົນນິຍົມຕລອດການ ເພງ: “ຖິ່ນແກ້ວ” ວັນນະສອນ: ຂໍມອບເພງ “ຢ່າຫ່ວງ” ຂອງ ອ້າຍພູສຸກສະຫວັດ ທານາດາບຸດ ໃຫ້ຟັງ ອີກຕື່ມເພງນຶ່ງ ແລະເພງນີ້ເປັນເພງທີ່ເຄີຍດັງຫຼາຍໃນອະດີດແລະທຸກຄົນຈຳໄດ້ແນ່ນອນ ຈັດມອບໃຫ້ແຟນເພງທັງຫຼາຍທີ່ຄອຍຕິດຕາມຮັບຟັງລາຍການສຽງເພງຈາກແດນໄກ ແລະກ່ອນຈາກໄປໃນຄ່ຳຄືນນີ້ວັນນະສອນ ຂໍຝາກຄວາມຄິດຮອດຄິດເຖິງມາກັບສຽງ ເພງນີ້ ແລະຂໍໃຫ້ທຸກໆທ່ານນອນລັບຝັນຫວານ ເພງ: “ຢ່າຫ່ວງ”